बृहत्संहिता/अध्यायः ६२
६२ कुक्कुटलक्षणाध्यायः ।।
 कुक्कुटस्त्वृजुतनूरुहाङ्गुलिस्ताम्रवक्त्रनखचूलिकः सितः ।	
 रौति सुस्वरं उषात्यये च यो वृद्धिदः स नृपराष्ट्रवाजिनाम् ।।	६२.०१ ।। 
यवग्रीवो यो वा बदरसदृशो वाअपि विहगो	
बृहन्मूर्धा वर्णैर्भवति बहुभिश्च रुचिरः ।	
स शस्तः संग्रामे मधुमधुपवर्णश्च जयकृद्	
न शस्तो यो +अतो +अन्यः कृशतनुरवः खञ्जचरणः ।।	६२.०२ ।। 
 कुक्कुटी च मृदुचारुभाषिणी स्निग्धमूर्तिरुचिरऽननईषणा ।	
 सा ददाति सुचिरं महीक्षितां श्रीयशोविजयवीर्यसम्पदः ।।	६२.०३ ।।